
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1138 

9 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Είσπραξη εσόδων υπέρ Τρίτων από τις Δημόσιες Οι¬ 
κονομικές Υπηρεσίες (Δ.Ο.Υ.). 1 

Χορήγηση άδειας εγκατάστασης στο Δ.Ε.Σ.Φ.Α. Α.Ε. 
για την κατασκευή του αγωγού μεταφοράς φυσι¬ 
κού αερίου υψηλής πίεσης από Μέγαρα Αττικής 
προς Κόρινθο καθώς και των σταθμών βαλβιδο- 


στασίων και ξεπροπαγίδων αυτού. 2 

Αρση άδειας ίδρυσης και λειτουργίας του Ιδιωτικού 
ΤΕΕ ιδιοκτησίας Κεφάλα Μιχαήλ με την προσω¬ 
νυμία «Μ.Ι.Σ.Ε.Λ». 3 

Μεταβίβαση άδειας ίδρυσης και λειτουργίας Ιδιωτι¬ 
κού Τ.Ε.Ε «ΑΜΑΡΑΝΤΕΙΟΣ». 4 

Αρση της άδειας ίδρυσης και λειτουργίας του ιδι¬ 
ωτικού ΤΕΕ «ΜΑΚΡΙΔΗ ΒΑΣΙΛΙΚΗ» για το σχολικό 

έτος 2006-2007. 5 

Αυτοδίκαιη δημιουργία θέσεων Δ.Ε.Π. στο Πάντειο Πα¬ 
νεπιστήμιο Κοινωνικών και Πολιτικών Επιστημών.. 6 
Συγκρότηση του Γ' Κοινού Υπηρεσιακού Συμβουλίου 
Υπαλλήλων Ομάδας Ασφαλιστικών Ταμείων που 
θα εδρεύει στο Ταμείο Επικουρικής Ασφαλίσεως 

Ηλεκτροτεχνιτών. 7 

Συγκρότηση του Δ' Κοινού Υπηρεσιακού Συμβουλίου 
Υπαλλήλων Ομάδας Ασφαλιστικών Ταμείων που 
θα εδρεύει στο Ταμείο Επικουρικής Ασφάλισης 

Προσωπικού Εταιρειών Τσιμέντων. 8 

Καθορισμός της χρεούμενης αξίας των κατοικιών 

του οικισμού του Ο.Ε.Κ. «ΑΙΓΙΟ V». 9 

Μεταβίβαση του Εθνικού Σταδίου Αγίας Βαρβάρας 
από την Γενική Γραμματεία Αθλητισμού στον 
Δήμο Αγίας Βαρβάρας. 10 


ΑΠΟΦΑΣΕΙ Σ 

Αριθμ. 1055280/4708/0016 (1) 


Είσπραξη εσόδων υπέρ του Ο.Κ.Χ.Ε. από τις Δημόσιες 
Οικονομικές Υπηρεσίες (Δ.Ο.Υ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ.4 του άρθρου 106 


ν. 2362/1995 (ΦΕΚ 247 Α') «Περί λογιστικού ελέγχου των 
δαπανών του Κράτους και άλλες διατάξεις». 

2. Τις διατάξεις του ν.δ. 356/1974 «Περί Κώδικα Είσπρα¬ 
ξης Δημοσίων Εσόδων (Κ.Ε.Δ.Ε.)». 

3. Την υπ’ αριθμ. 2024387/2870/0022/5.4.1990 απόφαση 
του Υπουργού Οικονομικών η οποία κυρώθηκε με την παρ. 
9 του άρθρου 24 του ν. 1884/1990 (ΦΕΚ 81 Α/1990). 

4. Την υπ’ αριθ. 37930/ΔΙΟΕ/1264/05 (ΦΕΚ 1432/τ.Β/2005) 
απόφαση του Πρωθυπουργού και του Υπουργού Οικονο¬ 
μίας και Οικονομικών με την οποία εκχωρείται αρμοδιό¬ 
τητα στον Υφυπουργό Οικονομίας και Οικονομικών. 

5. Την παρ. 2 του αρ. 18 του ν. 3212/2003 «Άδεια δόμησης, 
πολεοδομικές και άλλες διατάξεις θεμάτων αρμοδιότητας 
Υπουργείου Περιβάλλοντος, Χωροταξίας και Δημοσίων 
Έργων» (Α' 308), όπως τροποποιήθηκε και ισχύει με την 
παρ. 2 του αρ. 10 του ν. 3481/2006 «Τροποποιήσεις στη 
νομοθεσία για το Εθνικό Κτηματολόγιο, την ανάθεση και 
εκτέλεση μελετών και άλλες διατάξεις» (Α' 162). 

6. Το έγγραφο του Οργανισμού Κτηματολογίου & 
Χαρτογραφήσεων Ελλάδας, με αριθμ. πρωτ. οικ. 4786/ 
2745ΔΠ/31.5.2007. 

7. Το γεγονός ότι η απόφαση αυτή δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες την 
είσπραξη των εσόδων υπέρ του Οργανισμού Κτηματολογί¬ 
ου & Χαρτογραφήσεων Ελλάδας, με έδρα την Αθήνα. 

2. Από το ποσό που εισπράττεται υπέρ των ανωτέρω 
παρακρατείται ποσοστό 10% ως δαπάνη βεβαίωσης 
και είσπραξης. 

Κατ’ εξαίρεση κρατήσεις υπέρ ασφαλιστικών οργανι¬ 
σμών από την εξόφληση μισθών και κάθε άλλης απο¬ 
ζημίωσης όπως και αποδιδόμενες τοκοχρεολυτικές δό¬ 
σεις για απόσβεση δανείων μισθωτών, δεν λαμβάνονται 
υπόψη στο ποσοστό συμμετοχής. 

3. Τα ποσά που παρακρατούνται κατατίθενται σε ειδι¬ 
κό λογαριασμό που τηρείται στην Τράπεζα της Ελλάδος 
με την ονομασία «Δικαιώματα βεβαίωσης και είσπραξης 
εσόδων υπέρ τρίτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Δ3/Α/5816 (2) 

Χορήγηση άδειας εγκατάστασης στο Δ.Ε.Σ.Φ.Α. Α.Ε. για 
την κατασκευή του αγωγού μεταφοράς φυσικού αε¬ 
ρίου υψηλής πίεσης από Μέγαρα Αττικής προς Κό¬ 
ρινθο καθώς και των σταθμών βαλβιδοστασίων και 
ξεπροπαγίδων αυτού. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98/Α/ 
22.4.2005). 

2. Το π.δ. 381/1989 «Οργανισμός του Υπουργείου 
Βιομηχανίας, Ενέργειας και Τεχνολογίας» (ΦΕΚ 168/ 
Α/1989) σε συνδυασμό με το π.δ. 27/1996 «Περί συγ- 
χωνεύσεως των Υπουργείων Τουρισμού, Βιομηχα¬ 
νίας, Ενέργειας και Τεχνολογίας και Εμπορίου στο 
Υπουργείο Ανάπτυξης» (ΦΕΚ 19/Α/12.2.1996) όπως τρο¬ 
ποποιήθηκε και ισχύει σήμερα με την έκδοση του 
π.δ. 122/2004 «Ανασύσταση του Υπουργείου Τουρι¬ 
σμού» (ΦΕΚ 85/Α/17.3.2004). 

3. Τα άρθρα 6, 7 και 8 του ν. 3428/2005 «Απελευθέρωση 
Αγοράς Φυσικού Αερίου» (ΦΕΚ 313/Α/27.12.2005) και το 
π.δ. 33/2007 «Σύσταση της Ανώνυμης Εταιρείας με την 
επωνυμία «Διαχειριστής Εθνικού Συστήματος Φυσικού 
Αερίου Α.Ε.» και έγκριση του Καταστατικού της» (ΦΕΚ 
31/Α/20.2.2007). 

4. Το ΦΕΚ 2322/Τ.Α.Ε & Ε.Π.Ε./4.4.2007 στο οποίο δη- 
μοσιεύθηκε ανακοίνωση καταχώρησης στο Μητρώο 
Ανωνύμων Εταιρειών της σύστασης της Ανώνυμης 
Εταιρείας με την ως άνω επωνυμία και τον διακριτικό 
τίτλο Δ.Ε.Σ.Φ.Α. Α.Ε, στον οποίο μεταβιβάστηκε από τη 
Δ.Ε.Π.Α. Α.Ε. με απόσπαση ο κλάδος Εθνικού Συστήματος 
Φυσικού Αερίου (Ε.Σ.Φ.Α.). 

5. Το ν. 3325/2005 «Ίδρυση και λειτουργία βιομη¬ 
χανικών - βιοτεχνικών εγκαταστάσεων στο πλαίσιο 
της αειφόρου ανάπτυξης και άλλες διατάξεις» (ΦΕΚ 
98/Α/11.3.2005. 

6. Το άρθρο 29 του ν. 2115/1993 «Τροποποίηση, αντικα¬ 
τάσταση και συμπλήρωση διατάξεων του ν. 1428/1984 
«Εκμετάλλευση λατομείων αδρανών υλικών και άλλες 
διατάξεις» (ΦΕΚ 15/Α/15.2.1993) και το άρθρο «δέκατο τέ¬ 
ταρτο» παρ. 1 του ν. 2593 «Αναδιοργάνωση της Δημόσιας 
Επιχείρησης Πετρελαίου (Δ.Ε.Π. Α.Ε.) και των θυγατρικών 
της εταιρειών, καταστατικό αυτής και άλλες διατάξεις» 
(ΦΕΚ 59/Α/20.3.1998) σύμφωνα με το οποίο είναι δυ¬ 
νατό να δοθεί άδεια εγκατάστασης και λειτουργίας 
για κάθε έργο μεταφοράς, αποθήκευσης, μέτρησης και 
διανομής του φυσικού αερίου, του οποίου η ανέγερση 
και η επέκταση εμπίπτει στην αρμοδιότητα της ΔΕΠΑ 
Α.Ε. (και νυν Δ.Ε.Σ.Φ.Α. Α.Ε.), κατά παρέκκλιση από κάθε 
κείμενη διάταξη. 

7. Την υπ’ αριθμ. 101977/7.3.2006 κοινή Υπουργική Από¬ 
φαση «Εγκριση περιβαλλοντικών όρων για το έργο: Αγω¬ 
γός μεταφοράς φυσικού Αερίου Υψηλής Πίεσης προς 
Κόρινθο και των εγκαταστάσεων του» Των Υπουργών 
ΠΕΧΩΔΕ-Ανάπτυξης-Αγροτικής Ανάπτυξης και Τροφί- 
μων-Πολιτισμού. 

8. Τα υποβληθέντα στην αρμόδια Διεύθυνση του 
ΥΠΑΝ σχεδιαγράμματα, τεχνικό υπόμνημα, υπεύθυνες 
δηλώσεις ανάθεσης και ανάληψης της μελέτης και 
επίβλεψης της κατασκευής του έργου, το διπλότυπο 
είσπραξης 500 ευρώ της ΔΟΥ Χολαργού με αριθμό ΣΤ 


44183586/18.6.2007 και την απόδειξη είσπραξης 4,43 
ευρώ υπέρ ΤΣΜΕΔΕ και ΕΜΠ της Εθνικής Τραπέζης 
της Ελλάδος με αριθμό 025793/19.6.2007. 

9. Την από 1.6.2007 έκθεση αυτοψίας των υπαλλήλων 
του αρμόδιου κλιμακίου της Διεύθυνσης Εγκαταστάσε¬ 
ων Πετρελαιοειδών. 

10. Την αίτηση της ΔΕΠΑ Α.Ε. (νυν ΔΕΣΦΑ Α.Ε.) 652789/ 
9.3.2007 με την οποία έχει ζητηθεί άδεια εγκατάστα¬ 
σης για την κατασκευή του αγωγού μεταφοράς φυσι¬ 
κού αερίου υψηλής πίεσης από Μέγαρα Αττικής προς 
Κόρινθο καθώς και των σταθμών βαλβιδοστασίων και 
ξεπροπαγίδων αυτού. 

11. Την απόφαση με αριθμό Δ15/Α/Φ. 19/8306/20.4.2006 
του Υφυπουργού Ανάπτυξης «Μεταβίβαση στο Γενικό 
Γραμματέα του Υπουργείου Ανάπτυξης του δικαιώμα¬ 
τος υπογραφής «Με εντολή Υφυπουργού» (ΦΕΚ513/Β/ 
20.4.2006), αποφασίζουμε: 

Στο ΔΕΣΦΑ Α.Ε. χρηγείται άδεια εγκατάστασης δι¬ 
άρκειας τριών (3) ετών για την κατασκευή του αγωγού 
μεταφοράς φυσικού αερίου υψηλής πίεσης από Μέ¬ 
γαρα Αττικής προς Κόρινθο, καθώς και των σταθμών 
βαλβιδοστασίων και ξεπροπαγίδων αυτού, σύμφωνα 
με τα υποβληθέντα σχεδιαγράμματα, τεχνική έκθεση, 
προϋπολογισμό και λοιπά στοιχεία που περιλαμβάνο¬ 
νται στον φάκελο καθώς και με τους εξής όρους και 
περιορισμούς: 

1. Το έργο αποτελείται από τον σωληναγωγό Μέγαρα 
Αττικής προς Κόρινθο διαμέτρου 30 ιντσών και μήκους 
41,4 χιλιομέτρων, του κλάδου αγωγού φυσικού αερίου 
προς Διυλιστήριο ΜΟΤΟΒ ΟΙ1. διαμέτρου 20 ιντσών και 
μήκους 1,5 χιλιομέτρου, τους σταθμούς βαλβιδοστασίων 
Μεγάρων, Αγίων Θεοδώρων και ΜΟΤΟΒ ΟΙ1_, ξεστροπα- 
γίδων Μεγάρων και Αγίων Θεοδώρων, των καλωδίων 
καθοδικής προστασίας και οπτικών ινών. Η κατασκευή 
του θα πρέπει να γίνει σύμφωνα με τις διεθνείς προδι¬ 
αγραφές που αναφέρονται στην υποβληθείσα τεχνική 
περιγραφή. 

2. Κατά τη διάρκεια των εργασιών κατασκευής του 
έργου να λαμβάνονται όλα τα αναγκαία μέτρα προ¬ 
στασίας των εργαζομένων, του περιβάλλοντος και της 
ευρύτερης περιοχής. 

3. Να τηρηθούν οι περιβαλλοντικοί όροι και περιορι¬ 
σμοί που έχουν εγκριθεί με την Κοινή Υπουργική Από¬ 
φαση που αναφέρεται στη παρ. 7 του σκεπτικού της 
παρούσας και που η εφαρμογή της αποτελεί απαραί¬ 
τητη προϋπόθεση για την υλοποίηση του έργου. 

4. Για την απαιτούμενη από τις διατάξεις των από 
16.3.1950 και 24.11.1953 β.δ. υπεύθυνη επίβλεψη των 
έργων κατασκευής να απασχολείται πρόσωπο με τα 
απαιτούμενα προσόντα, σύμφωνα με τις ισχύουσες 
διατάξεις. 

5. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωση της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2007 

Με εντολή Υφυπουργού 
Ο Γ ενικός Γ ραμματέας Υπουργείου Ανάπτυξης 

ΝΙΚΟΛΑΟΣ ΣΤΕΦΑΝΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Φ1/281/48680/Δ5 (3) 

Άρση άδειας ίδρυσης και λειτουργίας του Ιδιωτικού 
ΤΕΕ ιδιοκτησίας Κεφάλα Μιχαήλ με την προσωνυ¬ 
μία «Μ.Ι.Σ.Ε.Λ». 

Η ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/1998 
(ΦΕΚ206/τ.Α'), των άρθρων 5 παρ.1 και 8 παρ. 8 του 
ν. 682/1977 (ΦΕΚ244/τ.Α'), του άρθρου 12 παρ. α του 
Β.Δ. 685/1972 (ΦΕΚ196/τ.Α') και του άρθρου 5 παρ. 5 του 
ν. 3194/2003 (ΦΕΚ 267/τ.Α'). 

2. Την υπ’ αριθμ. Φ.1/216/Δ5/4643/13.6.1991 (ΦΕΚ 479 τ.Β'/ 
1991) υπουργική απόφαση χορήγησης άδειας ίδρυσης και 
λειτουργίας Ιδιωτικής ΤΕΣ στον Κεφάλα Μιχαήλ. 

3. Την υπ’ αριθμ. Φ1/12/Δ5/5802/4.8.1994 υπουργική από¬ 
φαση χορήγησης άδειας προσθήκης νέων τμημάτων 
στην ιδιωτική ΤΕΣ Κεφάλα Μιχαήλ. 

4. Την υπ’ αριθμ. 2994/14.7.1998 απόφασης επέκτασης 
λειτουργίας της ιδιωτικής ΤΕΣ Μ. Κεφάλα 

5. Την υπ’ αριθμ. 977/10.3.1999 απόφαση χορήγησης 
άδειας χρήσεως της προσωνυμίας «Μ.Ι.Σ.Ε.Λ» στην ιδι¬ 
ωτική ΤΕΣ ιδιοκτησίας Κεφάλα Μιχαήλ. 

6. Την υπ’ αριθμ. 1148/11.3.1999 Διαπιστωτική Πράξη 
μετατροπής της Ιδιωτικής Τ.Ε.Σ του Κεφάλα Μιχαήλ σε 
Τ.Ε.Ε. Α' Κύκλου Σπουδών. 

7. Την υπ’ αριθμ. Φ1/100/Δ5/13812/16.11.1999 (ΦΕΚ 2095 
τ.Β/1999) υπουργική απόφαση χορήγησης άδειας ίδρυσης 
και λειτουργίας ιδιωτικού ΤΕΕ στον Κεφάλα Μιχαήλ. 

8. Την υπ’ αριθμ. 82756/Δ5/5.9.2002 (ΦΕΚ 1181/Β/2002) υπουρ¬ 
γική απόφαση χορήγησης άδειας ίδρυσης και λειτουργίας 
τομέων και ειδικοτήτων στο ιδιωτικό ΤΕΕ ΜΙΣΕΛ. 

9. Το με υπ’ αριθμ. 2800/9.5.2007 έγγραφο του Γραφεί¬ 
ου Ε.Ε της Δ/νσης Β/θμιας Εκπ/σης Γ' Αθήνας. 

10. Την από 8.5.2007 αίτηση του Κεφάλα Μιχαήλ για 
άρση της άδειας της ίδρυσης και λειτουργίας του ιδι¬ 
ωτικού ΤΕΕ «ΜΙΣΕΛ» 

11. Την υπ’ αριθμ. ΣΤ/5/37876/26.4.2004 (ΦΕΚ Β' 608/ 
26.4.2004) κοινή απόφαση του Πρωθυπουργού και του 
Υπουργού Εθνικής Παιδείας και Θρησκευμάτων με θέμα 
«Καθορισμός αρμοδιοτήτων των Υφυπουργών του ΥΠΕ- 
ΠΘ», αποφασίζουμε: 

Αίρουμε από το σχολικό έτος 2007-2008 την άδεια 
ίδρυσης και λειτουργίας του Ιδιωτικού Τ.Ε.Ε. ιδιοκτη¬ 
σίας Κεφάλα Μιχαήλ, με την προσωνυμία «Μ.Ι.Σ.Ε.Λ.», 
που λειτουργεί στην περιοχή αρμοδιότητας της Δ/νσης 
Β/θμιας Εκπ/σης Γ’ Αθήνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Ιουνίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ1/258/41000/Δ5 (4) 

Μεταβίβαση άδειας ίδρυσης και λειτουργίας Ιδιωτικού 
Τ.Ε.Ε «ΑΜΑΡΑΝΤΕΙΟΣ» 

Η ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη 

1. Τ ις διατάξεις του άρθρου 7 παρ. 3 του ν. 2640/1998 
(Α' 206) της παρ. 2 του άρθρου 111 του ν. 1892/1990 
(Α' 101) και του άρθρου 10 του β.δ. 685/1972 (Α' 196). 


2. Την από 23.10.2006 αίτηση της Χλόης Αμάραντου 
ως ιδιοκτήτριας του ιδιωτικού ΤΕΕ «ΑΜΑΡΑΝΤΕΙΟΣ» 
και ως νομίμου εκπροσώπου της εταιρείας «Ν. ΑΜΑΡΑ¬ 
ΝΤΟΣ ΚΟΜΜΩΤΙΚΗ ΠΑΙΔΕΙΑ ΚΑΙ ΑΙΣΘΗΤΙΚΗ ΑΝΩΝΥΜΟΣ 
ΕΤΑΙΡΕΙΑ» για την μεταβίβαση της άδειας ίδρυσης και 
λειτουργίας του Ιδιωτικού Τ.Ε.Ε «ΑΜΑΡΑΝΤΕΙΟΣ» στην 
εν λόγω εταιρεία. 

3. Την υπ’ αριθμ. 20/2007 Πράξη του ΠΥΣΔΕ της Δ/νσης 
ΔΈ. Α' ΑΘΗΝΑΣ 

Την υπ’ αριθμ. ΣΤ5/37876/26.4.2004 ( ΦΕΚ Β' 608) κοινή 
απόφαση του Πρωθυπουργού και του Υπουργού Εθνικής 
Παιδείας και Θρησκευμάτων με θέμα «Καθορισμός αρ¬ 
μοδιοτήτων των Υφυπουργών του υπουργείου Παιδείας 
και Θρησκευμάτων», αποφασίζουμε: 

Εγκρίνουμε τη μεταβίβαση της άδειας ίδρυσης και 
λειτουργίας του Ιδιωτικού Τ.Ε.Ε. «ΑΜΑΡΑΝΤΕΙΟΣ» ιδιο¬ 
κτησίας Χλόης Αμάραντου του Νικολάου στην Εταιρεία 
«Ν. ΑΜΑΡΑΝΤΟΣ ΚΟΜΜΩΤΙΚΗ ΠΑΙΔΕΙΑ ΚΑΙ ΑΙΣΘΗΤΙΚΗ 
ΑΝΩΝΥΜΟΣ ΕΤΑΙΡΕΙΑ» με νόμιμο εκπρόσωπο της εται¬ 
ρείας στο ΥΠΕΠΘ την Χλόη Αμάραντου του Νικολάου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Ιουνίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ1/364/64632/Δ5 (5) 

Άρση της άδειας ίδρυσης και λειτουργίας του ιδιωτι¬ 
κού ΤΕΕ «ΜΑΚΡΙΔΗ ΒΑΣΙΛΙΚΗ» για το σχολικό έτος 
2006-2007. 

Η ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του ν. 2640/1998 
(ΦΕΚ 206 τ.Α'), των άρθρων 8 και 41 έως 45 του ν. 682/1977 
(ΦΕΚ 244 τ.Α') του άρθρου 12 παρ. α του β.δ. 685/1972 
(ΦΕΚ 196 τ.Α') και του άρθρου 5 παρ. α του ν. 3194/2003 
(ΦΕΚ 267 τ.Α'). 

2. Την υπ’ αριθμ. Φ1/218/Δ5/7278/3.9.2001 υπουργική 
απόφαση (ΦΕΚ 1188/2001 τ.Β') με την οποία χορηγή¬ 
θηκε άδεια ίδρυσης και λειτουργίας ΤΕΕ στη Μακρίδη 
Βασιλική. 

3. Την υπ’ αριθμ. 3/2007 Πράξη του ΚΥΣΔΕ με την 
οποία επεβλήθη στο ανωτέρω ΤΕΕ η ποινή της άρσης 
της άδειας ίδρυσης και λειτουργίας για ένα έτος. 

4. Την υπ’ αριθμ. ΣΤ5/37876/26.4.2004 (ΦΕΚ 608/2004 
τ.Β') κοινή απόφαση του Πρωθυπουργού και του Υπουρ¬ 
γού Εθνικής Παιδείας και Θρησκευμάτων με θέμα καθο¬ 
ρισμός αρμοδιοτήτων των Υφυπουργών του Υπουργείου 
Παιδείας και Θρησκευμάτων», αποφασίζουμε: 

Αίρουμε για το σχολικό έτος 2006-2007 την άδεια 
ίδρυσης και λειτουργίας του ιδιωτικού ΤΕΕ «ΜΑΚΡΙΔΗ 
ΒΑΣΙΛΙΚΗ» ιδιοκτησίας Μακρίδη Βασιλικής . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 56814/Β1 (6) 

Αυτοδίκαιη δημιουργία θέσεων Δ.Ε.Π. στο Πάντειο 
Πανεπιστήμιο Κοινωνικών και Πολιτικών Επιστημών. 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 45 παρ. 11 και 35 παρ. 
1 και 2 του ν. 1268/1982 (Φ.Ε.Κ. Α' 87) όπως το τελευ¬ 
ταίο αντικαταστάθηκε με το άρθρο 79 παρ. 7β του ν. 
1566/1985 (Φ.Ε.Κ. Α' 167). 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της Νομοθεσίας για την Κυβέρνηση και τα 
κυβερνητικά όργανα» (Φ.Ε.Κ. Α' 98). 

3. Την υπ’ αριθμ. 37876/ΣΤ5/26.4.2004 απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και Θρησκευμά¬ 
των» (Φ.Ε.Κ. Β' 608). 

4. Το υπ’ αριθμ. 1659/24.5.2007 έγγραφο του Παντείου 
Πανεπιστημίου Κοινωνικών και Πολιτικών Επιστημών. 

5. Το γεγονός ότι από την εφαρμογή της παρούσης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Διαπιστώνουμε ότι στο Πάντειο Πανεπιστήμιο Κοι¬ 
νωνικών και Πολιτικών Επιστημών έχει δημιουργηθεί 
αυτοδίκαια μία (1) θέση Διδακτικού Ερευνητικού Προ¬ 
σωπικού από μετατροπή θέσης Βοηθού, που υπηρετού¬ 
σε στο Τμήμα Πολιτικής Επιστήμης και Ιστορίας, λόγω 
συνταξιοδότησης. 

2. Η κατά την προηγούμενη παράγραφο δημιουργηθεί- 
σα θέση Δ.Ε.Π. μεταφέρεται και εντάσσεται στο Τμήμα 
Πολιτικής Επιστήμης και Ιστορίας του Παντείου Πανε¬ 
πιστημίου Κοινωνικών και Πολιτικών Επιστημών 

Η απόφαση αυτή να δημοσιευθεί στην Εφημερίδα της 
Κυβερνήσεως 

Μαρούσι, 19 Ιουνίου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. Φ.71557/οικ.16679/1387 (7) 

Συγκρότηση του Γ’ Κοινού Υπηρεσιακού Συμβουλίου 
Υπαλλήλων Ομάδας Ασφαλιστικών Ταμείων που θα 
εδρεύει στο Ταμείο Επικουρικής Ασφαλίσεως Ηλε¬ 
κτροτεχνιτών. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Των άρθρων 157, 158, 159, 160, 161 και 162 του ν. 
3528/2007 «Κύρωση του Κώδικα Κατάστασης Δημοσί¬ 
ων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ.» (ΦΕΚ Α' 26). 

β) Της παραγράφου β4 του άρθρου 40 του ν. 1884/1990 
«Διαρρυθμίσεις στην έμμεση φορολογία και άλλες δια¬ 
τάξεις» (ΦΕΚ Α' 81). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 


2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού των Ταμείων, ούτε του Κρατικού Προϋπολογισμού, 
γιατί με την παρούσα συγκρότηση δε μεταβάλλεται ο 
αριθμός των μελών του υφιστάμενου κατά την έναρξη 
της ισχύος του ν. 3528/2007 Υπηρεσιακού Συμβουλίου, 
αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό των εξής Ν.Π.Δ.Δ.: 

1. Ταμείου Επικουρικής Ασφαλίσεως Ηλεκτροτεχνιτών. 

2. Ταμείου Συντάξεων και Επικουρικής Ασφαλίσεως 
Προσωπικού Γεωργικών Συνεταιριστικών Οργανώ¬ 
σεων. 

3. Τ.Α.Δ.Κ.Υ. 

4. Ταμείου Επικουρικής Ασφαλίσεως Αρτοποιών. 

5. Ταμείου Επικουρικής Ασφαλίσεως Συμβολαιογρά¬ 
φων. 

6. Τ.Ε.Α.Π.Ο.Κ.Α. 

7. Ταμείου Επικουρικής Ασφαλίσεως και Κοινής Δια¬ 
νομής Πρατηριούχων Υγρών Καυσίμων. 

8. Ταμείου Ασφαλίσεως Προσωπικού Ιονικής και Λα¬ 
ϊκής Τ ραπέζης. 

9. Ταμείου Αρωγής Υπαλλήλων Πυροσβεστικού Σώ¬ 
ματος. 

10. Ταμείου Ασφαλ.Προσωπικού Ασφαλιστικής Εται¬ 
ρείας «Η ΕΘΝΙΚΗ». 

11. Ταμείου Αλληλοβοήθειας Προσωπικού ΗΛΠΑΠ. 

12. Ταμείου Αρωγής ΟΤΕ. 

13. Επικουρικού Ταμείου Υπαλλήλων Πυροσβεστικού 
Σώματος. 

14. Ταμείου Αλληλοβοήθειας Προσωπικού ΗΣΑΠ. 

με έδρα το Ταμείο Επικουρικής Ασφαλίσεως Ηλεκτρο¬ 
τεχνιτών, ως εξής: 

α.1) Έναν (1) μόνιμο υπάλληλο που λαμβάνεται μεταξύ 
πέντε (5) εν ενεργεία προϊσταμένων Διεύθυνσης που 
υπάγονται στην αρμοδιότητα του υπηρεσιακού συμ¬ 
βουλίου και έχουν τον περισσότερο χρόνο άσκησης 
καθηκόντων προϊσταμένου Διεύθυνσης, που ορίζεται 
πρόεδρος του υπηρεσιακού συμβουλίου. 

α.2) Δύο (2) μονίμους υπαλλήλους με βαθμό Α' και 
ενός (1) τουλάχιστον έτους άσκηση καθηκόντων προϊ¬ 
σταμένου τμήματος, από αυτούς που υπάγονται στην 
αρμοδιότητα του υπηρεσιακού συμβουλίου και υπηρε¬ 
τούν στο Νομό Αττικής. Αν ο αριθμός των υπηρετού- 
ντων στο Νομό Αττικής, δεν επαρκεί για τη συγκρότηση 
του υπηρεσιακού συμβουλίου, ορίζονται υπάλληλοι που 
υπηρετούν εκτός του νομού Αττικής, που έχουν τις λοι¬ 
πές προϋποθέσεις που ορίζονται στο προαναφερόμενο 
εδάφιο. 

β) Δύο (2) αιρετούς εκπροσώπους των υπαλλήλων με 
βαθμό Α', με τους αναπληρωτές τους. 

2. Τα υπό στοιχείο α' μέλη της παρ. 1 με τους αναπλη¬ 
ρωτές τους ορίζονται με απόφαση του Υπουργού. 

3. Με την απόφαση ορισμού των μελών του υπηρεσια¬ 
κού συμβουλίου, ορίζεται ο αναπληρωτής του προέδρου 
από τα υπό στοιχείο α(2) της παρ.1 μέλη. 

Στην περίπτωση που προεδρεύει ο αναπληρωτής 
του Προέδρου, θα συμμετέχει ως τακτικό μέλος ο 
αναπληρωτής του προεδρεύοντος. 

4. Ένα (1) τουλάχιστον από τα τακτικά μέλη και ένα 
(1) από τα αναπληρωματικά θα είναι διαφορετικού φύ¬ 
λου από τα λοιπά, εφόσον υπάρχει και έχει τις νόμιμες 
προϋποθέσεις. 

5. Εισηγητής ορίζεται, χωρίς δικαίωμα ψήφου, εκτός 
αν είναι και μέλος του υπηρεσιακού συμβουλίου, ο προ¬ 
ϊστάμενος της Υπηρεσίας προσωπικού με αναπληρωτή 
τον προϊστάμενο της αμέσως υποκείμενης οργανικής 
μονάδας προσωπικού, για τα θέματα του συγκεκριμένου 
Νομικού Προσώπου. 

Κατά την εξέταση πειθαρχικών υποθέσεων, ως ει¬ 
σηγητής με δικαίωμα ψήφου, ορίζεται, σύμφωνα με τη 
διαδικασία της παρ. 1 του άρθρου 133 του ν. 3528/2007, 
ένα από τα μέλη του υπηρεσιακού συμβουλίου. 

6. Χρέη Γραμματέα του Γ' Κοινού Υπηρεσιακού Συμ¬ 
βουλίου εκτελεί υπάλληλος με βαθμό τουλάχιστον Γ', 
με αναπληρωτή του υπάλληλο του ιδίου βαθμού που 
ορίζονται από τον Υπουργό. 

7. Η θητεία των μελών του Υπηρεσιακού Συμβουλίου 
είναι διετής. 

Κατά την πρώτη εφαρμογή του νόμου αυτού, η θητεία 
των μελών του Υπηρεσιακού Συμβουλίου, λήγει στις 
31.12.2008. 

8. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων με¬ 
τέχουν οι δύο αιρετοί εκπρόσωποι του προσωπικού 
με σύμβαση εργασίας ιδιωτικού δικαίου αορίστου χρό¬ 
νου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. φ.71 557/οικ. 16676/1385 (8) 

Συγκρότηση του Δ' Κοινού Υπηρεσιακού Συμβουλίου 
Υπαλλήλων Ομάδας Ασφαλιστικών Ταμείων που θα 
εδρεύει στο Ταμείο Επικουρικής Ασφάλισης Προσω¬ 
πικού Εταιρειών Τσιμέντων. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Των άρθρων 157, 158, 159, 160, 161 και 162 του 
ν. 3528/2007 «Κύρωση του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ.» (ΦΕΚ Α' 26). 

β) Της παραγράφου β4 του άρθρου 40 του ν. 1884/1990 
«Διαρρυθμίσεις στην έμμεση φορολογία και άλλες δια¬ 
τάξεις» (ΦΕΚ Α' 81). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού των Ταμείων, ούτε του Κρατικού Προϋπολογισμού, 
γιατί με την παρούσα συγκρότηση δε μεταβάλλεται ο 
αριθμός των μελών του υφιστάμενου κατά την έναρξη 
της ισχύος του ν. 3528/2007 Υπηρεσιακού Συμβουλίου, 
αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό των εξής Ν.Π.Δ.Δ.: 


1. Ταμείο Συντάξεων Προσωπικού Εφημερίδων Αθηνών 
- Θεσσαλονίκης (ΤΣΠΕΑΘ). 

2. Ταμείο Ασφάλισης Ιδιοκτητών Συντακτών & Υπαλ¬ 
λήλων Τύπου (ΤΑΙΣΥΤ) 

3. Ταμείο Επικουρικής Ασφάλισης Ασφαλιστών και 
Προσωπικού Ασφαλιστικών Επιχειρήσεων. 

4. Ταμείο Επικουρικής Ασφαλίσεως Προσωπικού Εται- 
ραών Πετρελαιοειδών. 

5. Ταμείο Επικουρικής Ασφαλίσεως Προσωπικού Εται¬ 
ρειών Τ σιμέντων. 

6. Ταμείο Επικουρικής Ασφαλίσεως Προσωπικού ΕΥ- 
ΔΑΠ. 

7. Ταμείο Επικουρικής Ασφαλίσεως Χημικών. 

8. Ταμείο Επικουρικής Ασφαλίσεως Εκπαιδευτικών 
Ιδιωτικής Γενικής Εκπαιδεύσεως. 

9. Ταμείο Προνοίας Δικαστικών Επιμελητών. 

10. Ταμείο Προνοίας Εργοληπτών Δημοσίων Έργων. 

11. Ταμείο Επικουρικής Ασφάλισης και Πρόνοιας Προ¬ 
σωπικού ΕΡΤ και Τουρισμού. 

12. Ταμείο Συντάξεων Προσωπικού Αγροτικής Τρα- 
πέζης. 

13. Ταμείο Συντάξεων Προσωπικού Τραπέζης Ελλά¬ 
δος. 

14. Ταμείο Ασφαλίσεως Προσωπικού Εμπορικής Τρα- 
πέζης. 

15. Ταμείο Ασφαλίσεως Προσωπικού ΕΤΒΑ. 

16. Ταμείο Ασφαλίσεως Ασθένειας Προσωπικού Τρα¬ 
πεζών Πίστεως, Γ ενικής και Αμέρικαν Εξπρές με έδρα το 
Ταμείο Επικουρικής Ασφάλισης Προσωπικού Εταιρειών 
Τ σιμέντων, ως εξής: 

α.1) Έναν (1) μόνιμο υπάλληλο που λαμβάνεται μεταξύ 
πέντε (5) εν ενεργεία προϊσταμένων Διεύθυνσης που 
υπάγονται στην αρμοδιότητα του υπηρεσιακού συμ¬ 
βουλίου και έχουν τον περισσότερο χρόνο άσκησης 
καθηκόντων προϊσταμένου Διεύθυνσης, που ορίζεται 
πρόεδρος του υπηρεσιακού συμβουλίου. 

α.2) Δύο (2) μονίμους υπαλλήλους με βαθμό Α' και 
ενός (1) τουλάχιστον έτους άσκηση καθηκόντων προϊ¬ 
σταμένου τμήματος, από αυτούς που υπάγονται στην 
αρμοδιότητα του υπηρεσιακού συμβουλίου και υπηρε¬ 
τούν στο Νομό Αττικής. Αν ο αριθμός των υπηρετού- 
ντων στο Νομό Αττικής, δεν επαρκεί για τη συγκρότηση 
του υπηρεσιακού συμβουλίου, ορίζονται υπάλληλοι που 
υπηρετούν εκτός του νομού Αττικής, που έχουν τις λοι¬ 
πές προϋποθέσεις που ορίζονται στο προαναφερόμενο 
εδάφιο. 

β) Δύο (2) αιρετούς εκπροσώπους των υπαλλήλων με 
βαθμό Α', με τους αναπληρωτές τους. 

2. Τα υπό στοιχείο α’ μέλη της παρ.1 με τους αναπλη¬ 
ρωτές τους ορίζονται με απόφαση του Υπουργού. 

3. Με την απόφαση ορισμού των μελών του υπηρεσια¬ 
κού συμβουλίου, ορίζεται ο αναπληρωτής του προέδρου 
από τα υπό στοιχείο α(2) της παρ. 1 μέλη. 

Στην περίπτωση που προεδρεύει ο αναπληρωτής 
του Προέδρου, θα συμμετέχει ως τακτικό μέλος ο 
αναπληρωτής του προεδρεύοντος. 

4. Ένα (1) τουλάχιστον από τα τακτικά μέλη και ένα 
(1) από τα αναπληρωματικά θα είναι διαφορετικού φύ¬ 
λου από τα λοιπά, εφόσον υπάρχει και έχει τις νόμιμες 
προϋποθέσεις. 

5. Εισηγητής ορίζεται, χωρίς δικαίωμα ψήφου, εκτός 
αν είναι και μέλος του υπηρεσιακού συμβουλίου, ο προ¬ 
ϊστάμενος της Υπηρεσίας προσωπικού με αναπληρωτή 

τον προϊστάμενο της αμέσως υποκείμενης οργανικής 
μονάδας προσωπικού, για τα θέματα του συγκεκριμέ¬ 
νου Νομικού Προσώπου. Κατά την εξέταση πειθαρχικών 
υποθέσεων, ως εισηγητής με δικαίωμα ψήφου, ορίζεται, 
σύμφωνα με τη διαδικασία της παρ. 1 του άρθρου 133 
του ν. 3528/2007, ένα από τα μέλη του υπηρεσιακού 
συμβουλίου. 

6. Χρέη Γραμματέα του Δ' Κοινού Υπηρεσιακού Συμ¬ 
βουλίου εκτελεί υπάλληλος με βαθμό τουλάχιστον Γ, 
με αναπληρωτή του υπάλληλο του ιδίου βαθμού που 
ορίζονται από τον Υπουργό. 

7. Η θητεία των μελών του Υπηρεσιακού Συμβουλίου 
είναι διετής. 

Κατά την πρώτη εφαρμογή του νόμου αυτού, η θητεία 
των μελών του Υπηρεσιακού Συμβουλίου, λήγει στις 
31.12.2008. 

8. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων με¬ 
τέχουν οι δύο αιρετοί εκπρόσωποι του προσωπικού 
με σύμβαση εργασίας ιδιωτικού δικαίου αορίστου χρό¬ 
νου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 50297 (9) 

Καθορισμός της χρεούμενης αξίας των κατοικιών του 
οικισμού του Ο.Ε.Κ. «ΑΙΓΙΟ V». 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Φ.Ε.Κ. 98 Α'). 

2. Τις διατάξεις του π.δ/τος 368/1989 «Οργανισμός του 
Υπουργείου Εργασίας» (Φ.Ε.Κ. 163/Α'), όπως τροποποιή¬ 
θηκαν και ισχύουν σήμερα . 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού, «Μεταβολή τίτλων Υπουργείων και καθορισμός 
της σειράς τάξης των Υπουργείων» (Φ.Ε.Κ. 513/Β’). 

4. Τις διατάξεις του ν.δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας» (Φ.Ε.Κ. 
195/Α'). 

5. Τις διατάξεις του α.ν. 163/1967 «Περί συστάσεως 
παρά του Ο.Ε.Κ. Κεφαλαίου στεγαστικής προστασίας 
εργαζομένων εν Δ. Γερμανία και τροποποιήσεως διατά¬ 
ξεων τινών της νομοθεσίας περί Ο.Ε.Κ.» (Φ.Ε.Κ. 177/Α'). 

6. Τη διάταξη της παρ. 1 του άρθρου 33 του ν. 2224/1994 
«Ρύθμιση θεμάτων εργασίας, συνδικαλιστικών δικαιω¬ 
μάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό νομικών προσώπων και άλλες διατάξεις» 
(Φ.Ε.Κ. 112/Α'). 

7. Τη διάταξη της παρ. 8 του άρθρου 20 του ν. 3227/2004 
(Φ.Ε.Κ. 31/Α') με την οποία αντικαταστάθηκε το δεύτερο 
εδάφιο της παρ. 1 του άρθρου 11 του α.ν. 163/1967 (Φ.Ε.Κ. 
177/Αή. 


8. Την υπ’ αριθ. 50442/3.8.1998 απόφαση μας «Περί 
καθορισμού όρων για την έκδοση παραχωρητηρίων» 
(Φ.Ε.Κ. 867/Β'). 

9. Την υπ’ αριθ. 50701/23.11.1998 απόφαση μας «Περί 
τροποποίησης της υπ’ αριθ. 50442/3.8.1998 Υπουργικής 
απόφασης» ( Φ.Ε.Κ. 1247/Β'). 

10. Το υπ’ αριθ. 30703/1365/1.6.2007 έγγραφο του Ο.Ε.Κ. 
με το οποίο μας υπέβαλε απόσπασμα πρακτικού της 
αριθ. 20/29.5.2007 συνεδριάσεως του Διοικητικού του 
Συμβουλίου. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του Ο.Ε.Κ., αποφασίζουμε: 

1. Καθορίζουμε τον τρόπο υπολογισμού της χρεούμε¬ 
νης αξίας των κατοικιών του οικισμού «ΑΙΓΙΟ V», η οποία 
θα καθορίζεται στα οριστικά παραχωρητήρια που θα 
εκδοθούν από τον Ο.Ε.Κ., όπως παρακάτω: 

α. Η χρεούμενη αξία της παραχωρούμενης κατοικίας 
είναι ίση με το άθροισμα της δαπάνης αγοράς του οικο¬ 
πέδου που της αναλογεί και της δαπάνης των οικοδομι¬ 
κών εργασιών, όπως αυτή προέκυψε από την εργολαβία 
του οικισμού, σε ποσοστό που αναλογεί στην επιφάνεια 
της παραχωρούμενης κατοικίας. 

β. Το ποσοστό οικοπέδου που αναλογεί στην παρα- 
χωρούμενη κατοικία είναι το ποσοστό συνιδιοκτησίας 
αυτής επί του οικοπέδου, που καλύπτει κάθε διακριτό 
οικοδομικό τετράγωνο, όπως έχει διαμορφωθεί από τα 
οικεία εγκεκριμένα ρυμοτομικά σχέδια του οικισμού, 
μετά την αφαίρεση των τμημάτων του οικοπέδου που 
έχουν διατεθεί για την διάνοιξη οδών μετά των αντι¬ 
στοίχων πεζοδρομίων, τη δημιουργία χώρων πρασίνου, 
παιδικών χαρών και γηπέδου μπάσκετ. 

γ. Τα γενικά έξοδα και οι δαπάνες κοινωφελών έργων 
(οδοποιίας, υδροδότησης, ηλεκτροδότησης, αποχέτευ¬ 
σης κ.λ.π.), που σύμφωνα με τα παραπάνω δεν χρεώνο¬ 
νται, βαρύνουν το κεφάλαιο στέγασης του Ο.Ε.Κ. 

2. Κατά τα λοιπά ισχύουν τα οριζόμενα στις αριθ. 
50442/3.8.1998 και 50701/23.11.1998 Υπουργικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 28211 (10) 

Υπαγωγή του Εθνικού Σταδίου Αγίας Βαρβάρας από 
την Γ ενική Γ ραμματεία Αθλητισμού στον Δήμο Αγί¬ 
ας Βαρβάρας. 

ΟΙ ΥΦΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α) Του α.ν. 397/1968 περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων 
αυτής. 

β) Του π.δ. 63/2005 (Α' 98) «Κώδικας Νομοθεσίας για 
την Κυβέρνηση και Κυβερνητικά Οργανα». 

γ) Του άρθρου 8 του ν. 423/1976 περί γυμναστηρίων 
και ρυθμίσεως θεμάτων αφορώντων εις το εξωσχολι- 

κόν όπως συμπληρώθηκε από το άρθρο 2 παρ. β του 
ν. 1070/1980 περί λήψεως μέτρων αναπτύξεως του αθλη¬ 
τισμού και ρυθμίσεως συναφών θεμάτων. 

δ) Του π.δ. 55/1986 (Φ.Ε.Κ. 18/28.2.1986) «Ίδρυση Εθνικού 
Γυμναστηρίου με την επωνυμία Ε.Σ. Αγίας Βαρβάρας». 

ε) Το π.δ. 53/3.3.1998 «Διατήρηση εποπτείας Ν.Π.Δ.Δ. 
από τη Γενική Γραμματεία Αθλητισμού» (Φ.Ε.Κ. 53/ 
Α718.3.1998) 

στ) Του ν. 2503/30.5.1997, άρθρο 10 παρ. 1 εδ. τελευταίο 
«Διοίκηση, οργάνωση, στελέχωση της Περιφέρειας ρυθ¬ 
μίσεις θεμάτων και άλλες διατάξεις» (Φ.Ε.Κ. Α' 107). 

ζ) Του ν. 2880/2001 άρθρο 14 Πρόγραμμα «ΠΟΛΙΤΕΙΑ» 
για τη μεταρρύθμιση και τον εκσυγχρονισμό της Δημό¬ 
σιας Διοίκησης και άλλες διατάξεις (Φ.Ε.Κ. Α' 9). 

η) Του ν. 3057/2002 άρθρο 78 παρ. 5 «Τροποποίηση και 
συμπλήρωση του ν. 2725/1999, ρυθμίσεις θεμάτων Υπουρ¬ 
γείου Πολιτισμού και άλλες διατάξεις» (Φ.Ε.Κ. Α' 239). 

θ) Το υπ’ αριθμ. 18028/15.6.2006 και 5/10.1.2007 έγγραφο 
του Δήμου Αγίας Βαρβάρας. 

2. Την υπ’ αριθμ. 509/8.3.2006 (Φ.Ε.Κ. 282/Β/8.3.2006) 
απόφαση του Πρωθυπουργού και του Υπουργού Πολι¬ 
τισμού «περί ανάθεσης αρμοδιοτήτων στον Υφυπουργό 
Πολιτισμού». 

3. Την με υπ’ αριθμ. ΔΙΔΚ/Φ1/2/6139/23.3.2004 (Φ.Ε.Κ. 
527/Β/24.3.2004) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και 
Αποκέντρωσης περί ανάθεσης αρμοδιοτήτων στους 


Υφυπουργούς Εσωτερικών, Δημόσιας Διοίκησης και 
Αποκέντρωσης, όπως αυτή τροποποιήθηκε με την υπ’ 
αριθμ. 17398/13.9.2005 (ΦΕΚ Β' 1284). 

4. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β 1432) 

5. Το γεγονός ότι από την παρούσα απόφαση προ- 
καλείται ετήσια δαπάνη ύψους 100.000 ευρώ σε βάρος 
του προϋπολογισμού του Δήμου Αγίας Βαρβάρας, απο¬ 
φασίζουμε: 

Κατατάσσεται στην κατηγορία Δημοτικής Σημασίας 
το εποπτευόμενο από την Γ ενική Γ ραμματεία Αθλητι¬ 
σμού, Ν.Π.Δ.Δ. με την επωνυμία Εθνικό Στάδιο Αγίας 
Βαρβάρας και εφεξής υπάγεται στην εποπτεία του Δή¬ 
μου Αγίας Βαρβάρας στη Διοικητική Περιφέρεια του 
οποίου λειτουργεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2007 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΠΟΛΙΤΙΣΜΟΥ 

ΓΕΩΡΓΙΟΣ ΟΡΦΑΝΟΣ 




17588 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 6, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηίθηιβΐ: ΗΗρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν·£ΐ·ΐ]Γ - 6-πΐ3ίΙ: ννοί)Γτΐ35ΐ6Γ.£ΐ@&ΐ·[|Γ 














